Hobro åbnede i dag nedrykningsspillet på hjemmebane mod AGF. Med en sejr kunne Hobro bringe sig et stort skridt i retning af overlevelse i superligaen. Kampen begyndte da også godt, da Hobro kom foran 1-0. Målet blev scoret af Emmanuel Sabbi - i øvrigt hans første for Hobro i Superligaen. Men allerede fra anden halvlegs begyndelse bed AGF fra sig. Og med først en udligning og derefter yderligere to mål, endte det med en nedtur for Hobro og et nederlag på 3-1. Alle tre mål, AGF fik scoret, stod svenske Tobias Sana for.
Emmanuel Sabi stod for Hobros eneste mål. Det var den amerikanske angribers første mål for Hobro i Superligaen.